Sidang Kemuncak Keselamatan Nuklear 2010

Sidang Kemuncak Keselamatan Nuklear 2010 diadakan di Pusat Konvensyen Walter E. Washington, Washington, D.C., Amerika Syarikat pada 12 dan 13 April 2010. Tujuannya bagi memupuk kerjasama sejagat dalam memerangi keganasan nuklear dan mengawal senjata nuklear daripada jatuh ke tangan pengganas.

Mesyuarat ini di atas undangan Presiden Amerika Syarikat Barack Obama.

Peserta 
Sidang kemuncak ini merupakan perhimpunan ketua negara terbesar dihoskan Presiden A.S. sejak UNCIO 1945. Perwakilan daripada 46 kerajaan hadir, 38 daripadanya diwakili oleh ketua negara atau ketua kerajaan. Perwakilan daripada Kesatuan Eropah, Agensi Tenaga Atom Antarabangsa dan Pertubuhan Bangsa-Bangsa Bersatu juga hadir.

Perdana Menteri Israel Benjamin Netanyahu membatalkan rancangannya untuk hadir ke sidang kemuncak kerana bimbang tuntutan agar Israel menandatangani Perjanjian Pengawalan Senjata Nuklear.

Penglibatan Malaysia 
Malaysia turut dijemput menghadiri sidang kemuncak ini dan diwakili oleh Perdana Menteri. Perdana Menteri Datuk Seri Mohd Najib bin Abdul Razak turut mengadakan mesyuarat dua hala dengan Presiden A.S. Barack Obama dan pemimpin perniagaan dan pengurus dana Amerika bagi memberikan taklimat mengenai Model Ekonomi Baru (MEB). Najib juga bertemu dengan Naib Presiden Joe Biden di Hotel Four Seasons bersama Datuk Seri Dr Rais Yatim. Kemudian bertemu dengan Timbalan Setiausaha Negara Amerika James Steinburg dan pengerusi Jawatankuasa Hal Ehwal Antarabangsa Howard Berman.

Bacaan lanjut 
Pentadbiran Obama Rombak Dasar Nuklear

Rujukan 

2010 di Amerika Syarikat
2010 dalam politik
Persidangan diplomatik abad ke-21
Senjata nuklear